பாதிக்கப்பட்ட ஒருவர் நம்மிடம், ‘‘கோயில்களைப் புனரமைக்க ஆயிரம் கோடி ரூபாய்க்கு ஆர்.எஸ்.எஸ் அமைப்புடன் ஒப்பந்தம் போட்டுள்ளதாக இவர் கூறியதை நம்பி, பி.ஜே.பி நிர்வாகிகள் சிலரும் இவருக்கு ஆரம்பத்தில் துணையாக இருந்தனர். பலர் லட்சங்களை அள்ளிக் கொடுத்தனர். தமிழகம் முழுவதும் பல கோயில் நிர்வாகிகளும் கல்வெட்டு ஆய்வாளர்களும் இவருக்கு நெருக்கமாகி, முக்கியமான கோயில்கள் பற்றிய அரிய தகவல்களை அளித்துள்ளனர். அந்தக் கோயில்களில் உள்ள சிலைகளை இவர் புகைப்படமும் எடுத்துள்ளார்’’ என்றார்.